- Flavio Briatore a fost externat după ce a fost operat cu succes
- Briatore are 73 de ani
Flavio Briatore, fost director al mai multor echipe de Formula 1, a anunţat joi că a fost operat cu succes de o tumoare benignă la inimă, fiind deja externat şi a profitat de experienţa sa pentru a încuraja prevenţia medicală, transmite EFE.
Fost lider de echipă la Benetton şi Renault, cu care Michael Schumacher (1994, 1995) şi Fernando Alonso (2005, 2006) au câştigat câştigat câte două titluri mondiale, Briatore a suferit o intervenţie prin endoscopie acum zece zile la spitalul San Raffaele din Milano, conform unei postări pe profilul său de Instagram.
Flavio Briatore a fost externat după ce a fost operat cu succes
"Bună ziua tuturor. Astăzi vreau să vă vorbesc despre prevenţie. Acum 10 zile am fost la spitalul San Raffaele pentru un control şi la momentul respectiv mi-au găsit o tumoare benignă la inimă. Medicii au intervenit imediat şi sunt aici, să vă povestesc despre asta", a spus italianul.
Briatore, în vârstă de 73 de ani, a profitat de ocazie pentru a recomanda urmăritorilor săi prevenţie medicală: "Principalul, băieţi, este să faceţi prevenţie, controale, în fiecare an. Am făcut-o acum doi ani şi nu am avut această tumoare benignă, iar anul acesta am făcut-o. Nu trebuie să ne neglijăm pe noi înşine, prevenţia este esenţială".